**Nacrt**

**ZAKON O CRNOGORSKOM KVALIFIKACIONOM OKVIRU**

**I Osnovne odredbe**

**Sadržaj**

**Član 1**

Ovim zakonom uređuje se struktura Crnogorskog kvalifikacionog okvira (u daljem tekstu: CKO), nivoi i podnivoi kvalifikacija, ishodi učenja za svaki nivo i podnivo, tipovi kvalifikacija, obim kvalifikacije, kao i tijela za predlaganje, usvajanje i svrstavanje kvalifikacija.

**II Crnogorski kvalifikacioni okvir**

**Definicija**

**Član 2**

CKO predstavlja uređen skup principa i referenci koji određuju nivo kvalifikacija, omogućavaju svrstavanje, upoređivanje, razvijanje i razumijevanje kvalifikacija, povezanost i jasan pregled puteva sticanja kvalifikacija.

**Principi**

**Član 3**

CKO se zasniva na principima:

* ishodi učenja iskazuju se kroz znanje, vještine i kompetencije;
* svrstavanja kvalifikacija u nivoe, odnosno u podnivoe;
* prenosivosti kredita,
* uporedivosti sa Evropskim kvalifikacionim okvirom (u daljem tekstu:EQF);
* obezbjeđivanja kvaliteta u procesu sticanja i razvoja kvalifikacija;
* saradnje svih zainteresovanih strana; i
* transparentnosti.

**Ciljevi**

**Član 4**

CKO ima za cilj:

* jasno definisanje ishoda učenja;
* vrednovanje različitih kvalifikacija unutar cjelokupnog sistema kvalifikacija;
* podsticanje i razvijanje cjeloživotnog učenja;
* da pokaže jasne veze između različitih djelova sistema;
* ukazuje na puteve prohodnosti i napredovanja (horizontalno i vertikalno) kroz i u okviru sistema obrazovanja i osposobljavanja;
* međunarodnu uporedivost kvalifikacija; i
* promovisanje značaja ključnih stručnih kompetencija.

**Sticanje kvalifikacije**

**Član 5**

Kvalifikacija se stiče kroz proces provjere i ocjene ishoda učenja kada se dostigne traženi broj kredita za određenu kvalifikaciju, odnosno jedinicu učenja, modul ili program, u skladu sa posebnim propisima iz oblasti obrazovanja.

**Standard kvalifikacije**

**Član 6**

Standard kvalifikacije je:

* naziv kvalifikacije;
* tip kvalifikacije;
* nivo odnosno podnivo kvalifikacije;
* referentni kod,
* kreditna vrijednost kvalifikacije;
* opis kvalifikacije;
* sadržaj kvalifikacije (broj obaveznih i izbornih predmeta odnosno modula, načine provjere i kriterijume provjere ishoda učenja); i
* drugo.

**Struktura CKO**

**Član 7**

 CKO obuhvata:

* nivoe, odnosno podnivoe kvalifikacija;
* opise nivoa i ishoda učenja za svaki nivo i podnivo kvalifikacija;
* tipove kvalifikacija i isprave kojima se dokazuju stečene kvalifikacije; i
* obim kvalifikacije, izražen kroz kreditnu vrijednost.

**Nivoi i podnivoi**

**Član 8**

Kvalifikacije u CKO svrstavaju se u osam nivoa kvalifikacija, koji pokazuju složenost postignutih ishoda učenja, opisanih kroz znanje, vještine i kompetencije.

Nivoi I, IV, VI i VII iz stava 1 ovog člana imaju podnivoe.

Sastavni dio ovog zakona je i tabelarni prikaz nivoa i podnivoa CKO iz člana 8 ovog zakona. (Tabela 1)

**Napomena:**

**Sastavni dio Nacrta zakona u ovoj fazi, radi pojašnjenja, date su tabele 2 i 3.**

**Tabela 2 je alternativno rješenje iz člana 8.**

**Tabela 3 sadrži uporedni prikaz kvalifikacija prije prihvatanja Evropskog kvalifikacionog okvira (EQF), odnosno od uvođenja reformskih zakona.**

**Alternativa za stav 2**

Nivoi I, IV, VI iz stava 1 ovog člana, imaju podnivoe.

**Opisi podnivoa**

**Član 9**

**Nivo I**

**Podnivo 1**

Znanja

Osnovna znanja o jednostavnim činjenicama i pojmovima u oblasti rada, discipline ili predmeta.

Vještine

Upotreba manjeg broja jednostavnih vještina i izvršavanje manjeg broja poznatih zadataka, koji se ponavljaju, uz upotrebu osnovnih alata i materijala.

Kompetencije

Rad je potpuno predvidljiv, rutinski, u svakodnevnim i poznatim situacijama.

Samostalnost vrlo mala, individualan rad ili rad u grupi na jednostavnim, rutinskim/poznatim zadacima pod neposrednim nadzorom.

Nema odgovornosti za rad drugih.

**Podnivo 2**

Znanja

Osnovna opšta i minimalna znanja, poznavanje osnovnih činjenica i pojmova u oblasti rada, predmetu ili disciplini.

Vještine

Obavljanje, uz date smjernice, osnovnih, rutinskih i ranije isplaniranih zadataka, u svakodnevnim i poznatim situacijama, koji se rijetko mijenjaju, uz upotrebu osnovnih alata i materijala.

Kompetencije

Rad je predvidiv, rutinski, u svakodnevnim i poznatim situacijama.

Samostalni rad ili rad u grupi na jednostavnim, rutinskim/poznatim zadacima pod neposrednim nadzorom.

Vrednovanje rada prema jednostavnim kriterijumima i određenu odgovornost za kvantitet.

Nema odgovornosti za rad drugih.

**Nivo II**

Znanja

Osnovna opšta i funkcionalna znanja, primenjiva u praksi u oblasti rada, disciplini ili predmetu.

Vještine

Izvođenje manje zahtjevnih, unaprijed definisanih poslova u poznatim uslovima. Rukovanje mašinama sa jednostavnim procedurama, sa jednostavnim alatima i uređajima, uz detaljna uputstva.

Kompetencije

Obavljanje poslova pod stručnim i povremenim nadzorom, uz ograničenu odgovornost. Primjenjivanje, u samom radu, osnovnih kriterijuma procjene ispravnosti obavljenog posla.

Posjedovanje sposobnosti snalaženja u rješavanju jednostavnih problema u situacijama koje su vezane za određenu oblast ili disciplinu.

Vrednovanje sopstvenoga rada prema osnovnim kriterijumima u svojoj oblasti rada, određena odgovornost za kvalitet i kvantitet.

**Nivo III**

Znanja

Veći stepen razumijevanja osnova procesa rada/discipline, uz opšta, stručna znanja u oblasti rada o alatima, materijalima, opremi i uređajima.

Vještine

Vještine omogućavaju rješavanje poznatih i novih situacija. Poslovi su srednje zahtjevni, sa različitim materijalima, alatima, opremom i uređajima u proizvodnji i uslugama.

Kompetencije

Poslovi i radni zadaci nijesu uvijek unaprijed definisani.

Rad u skladu sa opštim instrukcijama.

U okviru unaprijed datih ovlašćenja, u svom djelokrugu rada, planira, priprema, organizuje sopstveni rad i rad pojedinaca i manje grupe.

Vrednovanje sopstvenog rada, moguće vrednovanje rada pojedinaca ili manjih grupa prema raspoloživim kriterijumima u oblasti rada.

**Nivo IV**

**Podnivo IV1**

Znanja

Sistematična i cjelovita teorijska opšta, stručna znanja iz oblasti rada/discipline koja uključuju povezivanje terminologije, činjenica, osobina, materijala, opreme, tehnika i procesa.

Vještine

 Pouzdano izvođenje širokog spektra, raznovrsnih, zahtjevnih radnih zadataka, uz primjenu standardnih i nestandardnih procedura. Vještine se baziraju na poznavanju i analitičkoj interpretaciji teorijskih principa.

Rješavanje, u samom radu, novih i netipičnih situacija, različitim metodama, alatima i uređajima u svojoj oblasti rada.

Kompetencije

Samostalnost u odlučivanju unutar definisanih oblasti procesa rada, uz predviđanje posljedica određenih stručnih odluka i postupaka.

Uočavanje problema i učestvovanje u njihovom rješavanju.

Organizovanje poslova na radom mjestu, organizovanje i nadziriranje rada grupa i odgovornost za njihov rad.

Vrednovanje sopstvenog rada, rada grupe prema opštim kriterijumima u oblasti rada.

**Podnivo IV2**

Znanja

Specijalistička teorijska stručna znanja, znanja o predmetu ili disciplini, o procesima, alatima, materijalima, uređajima i opremi, koja omogućavaju rješavanje specifičnih problema u oblasti rada/disciplini.

Vještine

Vještine se temelje na razumijevanju teorijskih principa i njihovoj primjeni u rješavanju specifičnih problema i izvođenju raznovrsnih, više zahtjevnih i specifičnih zadataka.

Rješavanje, tokom rada, nove i problemske situacije, različitim metodama, alatima i uređajima u svom djelokrugu rada.

Kompetencije

Samostalnost u donošenju odluka pri rješavanju konkretnih problema u procesu rada.

Pripremanje i organizovanje sopstvenog rada i rada drugih i odgovornost za njihov rad.

Sposobnost prenošenja znanja iz svog djelokruga rada drugima.

Vrednovanje sopstvenog rada i rada grupe prema opštim i specifičnim kriterijumima u oblasti rada.

**Nivo V**

Znanja

 Sveobuhvatna i sistematična teorijska i stručna znanja, koja podržavaju poslove odgovarajućeg stručnog/predmetnog područja i omogućavaju kritičko razumijevanje koncepta, principa, tehnologija i metoda rada.

Vještine

Izvođenje velikog broja raznovrsnih, kompleksnih i složenih radnih zadataka u novim i nepoznatim uslovima i situacijama, uz primjenu različitih metoda, tehnika i postupaka rada.

 Izrada jednostavnih alata i instrumenata, definisanje jednostavnih metoda rada.

Kompetencije

 Samostalnost u odlučivanju u novim i kritičnim situacijama unutar djelokruga svog rada, uvođenje promjena i poboljšanja pri planiranju i organizaciji radnih procesa, uticaj na poboljšanje kvaliteta urađenih poslova i zadataka.

 Organizacija, koordinacija i nadzor rada grupe i proizvodnog procesa.

 Odgovornost za uspješnost rada grupe i tok procesa. Poslovi koji se izvode značajno utiču na uspješnost rada drugih odnosno na poslovanje preduzeća u cjelini.

Vrednovanje svoga rada, rada grupe i procesa.

**Nivo VI**

**Podnivo VI 1**

Znanja

Koristi detaljna teorijska i praktična stručna znanja.

Ima djelimièno, uskospecijalizovano struèno znanje, koje ukljuèuje kritièko razumijevanje teorije i naèela. Stečeno znanje obuhvata većinu glavnih oblasti predmeta/discipline. Ono uključuje kritičko razumijevanje teorije i principa, odnosno u nekim oblastima i kritičko znanje o vlastitom kreativnom potencijalu stečenom na osnovu rada na originalnim djelima (oblast umjetnosti). Može da primijeni svoja znanja na način koji ukazuje na profesionalni pristup u radu i praksi, kao i da pronalazi argumente za rješavanje problema u okviru svoje oblasti i iste umije da zastupa.

 Vještine

 Vlada metodama i instrumentima u stručnoj oblasti i pokazuje sposobnost adekvatne i selektivne primjene teoretskih elemenata. Sposoban je da upotrebljava odgovarajuće metodologije, kao i da razgovara sa stručnom javnosti, odnosno laičkom javnosti o određenim problemima i idejama iz svoje oblasti. Ima samostalnost u radu u skladu sa pravilima profesije. Pronalazi i zastupa argumente za rješavanje problema. Posjeduje i inovacionu sposobnost u vezi sa korišćenim metodama.

Kompetencije

 Posjeduje sposobnost rukovođenja i inovativne sposobnosti u nepoznatim, složenim i nepredvidivim radnim i nastavnim kontekstima, koristeći niz tehnika uključujući kvantitativne i kvalitativne informacije, u kojima se rješavaju složeni problemi koji uključuju mnogo faktora i u uslovima kada ne postoji dovoljno dobar izvor relevantnih informacija. Ima sposobnost da nadgleda i ispituje ključne strateške performanse tima. Donosi sud na osnovu socijalnih i etičkih pitanja koji se javljaju prilikom rada i učenja. Konstantno vrednuje sopstveno učenje i utvrđuje potrebe za učenjem.

**Nivo VI**

**Podnivo VI 2**

Znanja

Koristi detaljna teorijska i praktična stručna znanja.

 Koristi uskospecijalizovano struèno znanje koje ukljuèuje kritièko razumijevanje teorije i naèela. Stečeno znanje obuhvata glavnu oblast predmeta/discipline. Ono uključuje kritičko razumijevanje teorije i principa, odnosno kritičko znanje o vlastitom kreativnom potencijalu stečenom na osnovu rada na originalnim djelima (oblast umjetnosti). Može da primijeni svoja znanja na način koji ukazuje na profesionalni pristup u radu i praksi, kao i da pronalazi argumente za rješavanje problema u okviru svoje oblasti i iste umije da zastupa. Ovo znanje predstavlja osnovu pri razvoju i /ili primjeni ideja.

Vještine

 Dijagnostikuje ključne probleme na osnovu istraživanja putem integracije znanja iz novih ili interdiscišplinarnih oblasti i donosi svoj sud na osnovu nepotpunih ili ograničenih informacija. Prati i primjenjuje razvoj novih tehnika i tehnologija. Ima sposobnost donošenja zaključaka na osnovu razumijevanja i objašnjenja problema. Pokazuje motivaciju za stalno unapređivanje svojih znanja.

Kompetencije

Ima sposobnost da sakuplja i interpretira relevantne podatke u svojoj oblasti. Ima autonomiju u preuzimanju inicijativa u nekim aktivnostima na užem profesionalnom nivou. Koordinira grupama koje se bave pitanjima inovativnog pristupa u užoj obalsti. Pokazuje kreativnost kod razvoja projekata i inicijativa u menadžerskim procesima, što podrazumijeva i obučavanje drugih za razvoj sposobnosti za timski rad.

**Nivo VII**

**Podnivo VII1**

Znanja

Razvija visokospecijalizovano teorijsko i praktièno znanje, koje se zasniva na značajnim nauènim saznanjima. To podrazumijeva stvaranje osnove za ostvarivanje originalnosti u razvoju i primjeni novih ideja. Pritom je veoma bitno da se razvija i javno afirmiše kritièka svijest u pogledu afirmacije stručnih tema u određenim oblastima. Samostalno koristi specijalizovana znanja koja, pored ključnih oblasti, koncepata i principa, uključuju i detaljnije znanje i razumijevanje u jednoj uskokostručnoj oblasti sa sposobnošću kritičkog razumijevanja i odgovarajuće primjene teorije i načela. To znanje daje dobar osnov za dalje usavršavanje i stalno obrazovanje u cilju sticanja većeg nivoa obrazovanja.

Vještine

 Detektuje kljuène probleme u svojoj oblasti gdje se u punoj mjeri, putem integracije znanja iz drugih dodirnih oblasti mogu donositi zaključci, a na osnovu razumijevanja i objašnjenja tih problema u okviru globalnih tendencija. Pokazuje motivaciju za stalno unapređenje svojih znanja. Prati i primjenjuje razvoj novih tehnika i tehnologija

Kompetencije

 Ima razvijenu sposobnost za timski i istraživački rad, znanje i vještinu za kvalitetno učešće u nauènim istraživanjima. Ima razvijen smisao i sposobnost snalaženja u raznim nepoznatim i složenim istraživačkim oblastima, radi uspješnog rješavanja problema u određenoj oblasti. Artikuliše i formuliše u djelotvornim raspravama ključne probleme iz oblasti nauke i struke, s tendencijama njihovog adekvatnog rješavanja. Stiče znanja i vještine radi stalnog usavršavanja i primjenu novih znanja. Može da posjeduje uskostručnu kvalifikaciju za rad u oblasti regulisanih profesija za koju isprave izdaju nadležna tijela, (pravosudni ispit, dozvola za rad licenca za posebne djelatnosti rada, npr. arhitektura, građevinarstvo itd).

**Znanje, vještina i kompetencije iz oblasti medicine**

Znanja

Nakon uspješnog kompletiranja programa studija iz određene oblasti lice posjeduje i koristi teorijska i stručna znanja: naučni koncept normalne strukture i funkcije čovječijeg tijela; značaj molekularnih, biohemijskih i celularnih mehanizama u održavanju homeostaze; etiologiju i mehanizme bolesti; uzroke bolesti i faktore rizika i prevenciju bolesti; razvoj bolesti i uzročnu izmijenjenost struktura i funkcija organa i tkiva; farmakološke principe ljekova, njihova efikasnost i neželjena dejstva; principe rehabilitacije kod bolesti i invalidnosti; procedure praćenja i otkrivanja i kontrole zaraznih bolesti; organizacija i struktura sistema zdravstvene zaštite.

Vještine

Ima sposobnost da prepoznaje i sprovodi inicijalni tretman kod hitnih stanja. Uspostavlja dijagnozu i izvještava o stanju bolesti pacijenta; izvodi značajne sistematska fizikalna i mentalna ispitivanja odgovarajuća za dob pacijenta, pol, kulturu i kliničku sliku pacijenta; definiše problem i postavlja diferencijalnu dijagnozu; odabere odgovarajuća ispitivanja i interpretira rezultate; postavlja odgovarajuću kliničku dijagnozu baziranu na nalazima i pregledu; planira i strpljivo upravlja odgovarajućom strategijom koja je odgovarajuća za dob pacijenta i socijalnu komponentu; informiše pacijenta i rodbinu o stanju bolesnika; daje odgovarajuće upute i naloge; posjeduje demonstratorske vještine potrebne za obuku studenata, osoblja, učenika.

Kompetencije

 Posjedujesamostalnost i odgovoran je u domenu znanja i vještina za koje je osposobljen, uz kontinuirano edukovanje i poštovanje doktrina medicinske struke.

 Lice je kompetentno u praktičnim, kliničkim i interpersonalnim vještinama. Posjeduje oralnu i pisanu komunikacionu vještinu, uključujući sposobnost prezentiranja naučnih informacija. Koristi informacionu tehnologiju, posebno u svrhu pronalaženja potrebnih informacija. Sakuplja i usvaja naučnoistraživačke principe. Sposoban je za efikasan rad u timu. Pravilno raspoređuje vrijeme i prioritetne postupke. Sposoban je da konstantno vrednuje svoje učenje i obavlja kontinuiranu medicinsku edukaciju u toku čitavog radnog vijeka. Posjeduje usko stručnu kvalifikaciju za rad u oblasti medicinskih nauka za koju isprave izdaje odgovarajuće komora.

**Nivo VII**

**Podnivo VII2**

Znanje

 Koristi visokospecijalizovano teorijsko i praktično znanja koje je povezano sa najnovijim saznanjima. Ovo znanje predstavlja osnovu za originalnost pri razvoju i/ili primjeni ideja.

Demonstrira kritičku svijest o stručnim temama u svojoj oblasti i na presjecima različitih oblasti. Ima temeljnu osnovu za bavljenje naučno-istraživačkom djelatnošću, a i osnovu za dalje naučno napredovanje u pravcu sticanja doktorata.

Vještine

Ukazuje na problem na osnovu istraživanja koristeći znanja iz novih ili interdisciplinarnih oblasti i donosi sud na osnovu nepotpunih i ograničenih informacija.

Razvija nove vještine kao odgovor na novonastala znanja i tehnike. Istovremeno, ima motivaciju za stalno unapređivanje svojih naučnih znanja.Ima sposobnost da objasni rezultate i metode projekta, i da ih obrazlaže stručnoj i laičkoj javnosti, koristeći odgovarajuće tehnike. Ima sposobnost da temeljno proučava odnose u društvu i da ih mijenja. Takođe, ima sposobnost za timski naučnoistraživački i posebnost svog individualnog doprinosa radu.

Kompetencije

Pokazuje sposobnost rukovođenja i inovativnost u nepoznatim, složenim i nepredvidivim radnim i nastavnim kontekstima, u kojima se rješavaju složeni problemi koji uključuju mnogo faktora i u uslovima kada ne postoji dovoljno dobar izvor relevantnih informacija. Ima sposobnost da nadgleda ključne strateške performanse tima. Ispituje stratešku sposobnost tima. Ima osnovu u pogledu osposobljavanja za organizovanu djelatnost, te stručnu izradu naučnih radova, kao i projekata i organizovanje naučnih skupova (simpozijuma, okruglih stolova, debata); za stvaralački i kreativan rad stvara uslove za autonomno djelovanje u svojoj oblasti, kao i za usavršavanje u naučnoistraživačkoj praksi.

**Nivo VII**

**Podnivo VII3**

Znanje

 Koristiti visokospecijalizovano teoretsko i praktično znanje koje je povezano sa najnovijim saznanjima. Ovo znanje predstavlja osnovu za originalnost pri razvoju i/ili primjeni ideja.

Demonstrira kritičku svijest o stručnim temama u svojoj oblasti i na presjecima različitih oblasti. To podrazumijeva osnov za ostvarivanje originalnosti u razvoju i primjeni novih ideja, mogućnost da razvija i javno afirmiše kritičku svijest u pogledu afirmacije stručnih tema u određenoj oblasti. Ima mogućnost daljeg usavršavanja ka višem nivou obrazovanja, odnosno sticanja određene stručne kvalifikacije. Stvara uslove za autonomno djelovanje u svojoj oblasti, kao i za usavršavanje u naučno-istraživačkoj praksi.

Vještina

Ukazuje na problem na osnovu istraživanja koristeći znanja iz novih ili interdisciplinarnih oblasti i donosi sud na osnovu nepotpunih i ograničenih informacija.

Razvija nove vještine kao odgovor na novonastala znanja i tehnike. Istovremeno, ima motivaciju za stalno unapređivanje svojih naučnih znanja.Ima sposobnost da objasni rezultate i metode projekta, i da ih obrazlaže stručnoj i nestručnoj javnosti, koristeći odgovarajuće tehnike. Ima sposobnost da temeljno proučava odnose u društvu i da ih mijenja.Takođe, ima sposobnost za timski naučnoistraživački i posebnost svog individualnog doprinosa radu.

Kompetencije

Pokazuje sposobnost rukovođenja i inovativnost u nepoznatim, složenim i nepredvidivim radnim i nastavnim kontekstima, u kojima se rješavaju složeni problemi koji uključuju mnogo faktora i u uslovima kada ne postoji dovoljno dobar izvor relevantnih informacija. Ima sposobnost da nadgleda ključne strateške performanse tima. Ispituje stratešku sposobnost tima. Ima osnovu u pogledu osposobljavanja za organizovanu djelatnost, te stručnu izradu naučnih radova, kao i projekata i organizovanje naučnih skupova (simpozijuma, okruglih stolova, debata); za stvaralački i kreativan rad stvara uslove za autonomno djelovanje u svojoj oblasti, kao i za usavršavanje u naučnoistraživačkoj praksi.

**Nivo VIII**

Znanja

 Koristi stručna znanja za kritičku analizu, vrjednovanje i povezivanje novih kompleksnih ideja koje su potpuno nove u nekoj oblasti**.** Širi ili redefiniše postojeća znanja i/ili stručne prakse u jednoj oblasti ili/i više oblasti koje se preklapaju. Ima sposobnost samostalnog vođenja nauèno istraživačkog projekta. Formira i rukovodi nauènoistraživačkim timom. Prezentuje rezultate nauènog istraživanja. Širi postojeća znanja i praksu i redefiniše međuuticaj saznanja u oblastima turističkih nauka na razvoj i unapređivanje naučnih ideja u turizmu.

Vještine

Vodi, istražuje, razvija, stvara, sprovodi, prilagođava projekat koji dovode do novih saznanja i novih rješenja. Ima sposobnost da s kritičkim osvrtom razgovara sa sebi ravnima. Ima sposobnost da temeljno proučava odnose u društvu i da ima vodeću ulogu da ih mijenja. Posjeduje sposobnost operativne interakcije i sposobnost za učešće u donošenju strateških odluka u kompleksnom okruženju. Dijagnostikuje problem na osnovu istraživanja putem integracije znanja iz novih ili interdisciplinarnih oblasti i donosi svoj sud na osnovu nepotpunih i ograničenih informacija.

Kompetencije

 Pokazuje rukovodeće kvalitete i inovacione sposobnosti u nepoznatim, složenim i nepredvidivim radnim i nastavnim kontekstima, u kojima se rješavaju složeni problemi sa mnogim interaktivnim faktorima. Ispituje stratešku sposobnost tima. U toku rada na razvijanju novih ideja i procesa, pokazuje visok nivo razumijevanja i velike istrajnosti i posvećenosti u radu.Rješava probleme putem integraciaj složenh i ponekad nepotpunih izvora znanja u novim i nepoznatim kontekstima.Pokazuje iskustvo u operativnim interakcijama pri upravljanju promjenama u nekom složenom okruženju. Reaguje na socijalne, naučne i etičke probleme koji se pojavljuju prilikom rada i učenja. Iskazuje posvećenost razvoju novih ideja ili procesa i dobro razumijevanje procesa učenja.

**Alternativa 1 člana 8: Opisi podnivoa za VI, VII i VIII nivo**

**VI 1**

Znanja

 Korišćenje detaljnih teorijskih i praktičnih znanja.

 Stečeno znanje obuhvata većinu glavnih oblasti predmeta/discipline.

 Stečeno znanje uključuje kritičko razumijevanje teorije i principa. Može da primijeni svoja znanja na način koji ukazuje na profesionalni pristup u radu i praksi, kao i da pronalazi argumente za rješavanje problema u okviru svoje oblasti i iste umije da zastupa.

 Vještine

 Ovladavanje metodama i instrumentima u predmetnoj oblasti, kao i sposobnost adekvatne i selektivne primjene teoretskih elemenata. Sposobnost upotrebe odgovarajućih metodologija. Ima sposobnost da razgovara sa stručnom javnosti o određenim problemima i idejama iz svoje oblasti, kao i sa onima koji pripadaju nestručnoj javnosti.

 Kompetencije

 Pokazivanje odgovornosti u odnosu na oblik upravljanja timom u radnim i nastavnim kontekstima koji su nepredvidivi i u kojima se rješavaju složeni problemi sa mnogim interaktivnim faktorima.

 Pokazivanje kreativnosti kod razvoja projekta i inicijativa u menadžerskim procesima, što obuhvata i obučavanje drugih za razvoj sposobnosti za timski rad.

**Podnivo VI2**

Znanja

Korišćenje specijalizovanih znanja koja, pored ključnih oblasti, koncepata i principa, uključuju i detaljnije znanje i razumijevanje u jednoj uskostručnoj oblasti sa sposobnošću kritičkog razumijevanja i odgovarajuće primjene teorije i načela.

Vještine

Odabir i primjena različitih metoda u okviru uže stručne oblasti. Sposobnost donošenja odluka u rješavanju problema u užoj stručnoj oblasti. Sposobnost inovativnog pristupa i rada u užoj stručnoj oblasti.

Sposobnost rješavanja problema u novim ili nepredvidivim okolnostima u okviru šireg konteksta predmetne oblasti. U stanju su da ocijene svoje učenje, i da identifikuju potrebe za daljim usavršavanjem. Donosi sudove koji se temelje na društvenim i etičkim pitanjima koji se javljaju tokom rada/učenja.

Kompetencije

Ima sposobnost da sakuplja i interpretira relevantne podatke u svojoj oblasti. Ima autonomiju u preuzimanju inicijativa u nekim aktivnostima na užem profesionalnom nivou. Koordinira grupama koje se bave pitanjima inovativnog pristupa u užoj obalsti.

Pokazuje kreativnost u razvoju projekata i inicijativu u procesima koji uključuju obuku drugih da bi bili sposobni za timski rad.

**Nivo VII**

Znanje

 Koristi visokospecijalizovano teorijsko i praktično znanja koje je povezano sa najnovijim saznanjima. Ovo znanje predstavlja osnovu za originalnost pri razvoju i/ili primjeni ideja.

Demonstrira kritičku svijest o stručnim temama u svojoj oblasti i na presjecima različitih oblasti.

Vještine

Ukazuje na problem na osnovu istraživanja koristeći znanja iz novih ili interdisciplinarnih oblasti i donosi sud na osnovu nepotpunih i ograničenih informacija.

Razvija nove vještine kao odgovor na novonastala znanja i tehnike. Ima sposobnost da objasni rezultate i metode projekta, i da ih obrazlaže stručnoj i nestručnoj javnosti, koristeći odgovarajuće tehnike. Ima sposobnost da temeljno proučava odnose u društvu i da ih mijenja.

Kompetencije

 Pokazuje sposobnost rukovođenja i inovativne sposobnosti u nepoznatim, složenim i nepredvidivim radnim i nastavnim kontekstima, u kojima se rješavaju složeni problemi koji uključuju mnogo faktora i u uslovima kada ne postoji dovoljno dobar izvor relevantnih informacija. Ima sposobnost da nadgleda ključne strateške performanse tima.

 Ispituje stratešku sposobnost tima.

**Nivo VIII**

 Znanje

 Koristi stručna znanja za kritičku analizu, vrednovanje i povezivanje novih kompleksnih ideja koje su potpuno nove u nekoj oblasti**.**

 Širi ili redefiniše postojeća znanja i/ili stručne prakse u jednoj oblasti ili/i više oblasti koje se preklapaju.

 Vještine

Vodi, istražuje, razvija, stvara, sprovodi, prilagođava projekat koji dovode do novih saznanja i novih rješenja. Ima sposobnost da s kritičkim osvrtom razgovara sa sebi ravnima. Ima sposobnost da temeljno proučava odnose u društvu i da ima vodeću ulogu da ih mijenja. Posjeduje sposobnost operativne interakcije i sposobnost za učešće u donošenju strateških odluka u kompleksnom okruženju.

 Kompetencije

 Pokazuje značajne rukovodeće kvalitete, inovacione sposobnosti i samostalnost u novim radnim i nastavnim kontekstima u kojima se rješavaju složeni problemi sa mnogim interaktivnim faktorima. Ima sposobnost da kritički analizira, ocjenjuje i sažima nove i kompleksne ideje, i donosi strateške odluke koje se temelje na ovim procesima. U toku rada na razvijanju novih ideja i procesa, pokazuje visok nivo razumijevanja i velike istrajnosti i posvećenosti u radu.

**VI nivo**

**VI 1 podnivo**

* Diplome osnovnih akademskih ili primijenjenih studija, u trogodišnjem trajanju i stečeni stepen Bachelor akademskih nauka BSc (Bachelor of Science), i stečeni stepen obrazovanja primijenjenih nauka BApp (Bachelor of Applied Sciences)

**VI 2 podnivo**

* Diploma osnovnih akademskih studija, u četvorogodišnjem trajanju i stečeni stepen obrazovanja Bachelor akademskih nauka BSc (Bachelor of Science)

**VII nivo**

**VII1 podnivo**

* Diplome osnovnih studija u četvorogodišnjem trajanju, stečene prije uvođenja Bolonjskih principa (sa ili bez diplomskog rada)
* Diplome postdiplomskih specijalističkih studija, akademskih ili primijenjenih (3+1) i stečeni stepen Specijalista (Spec.Sci; Spec.App; SpecA), u skladu sa Bolonjskim principima;
* Diplome o završenim osnovnim studijama iz oblasti medicinskih nauka (medicina, stomatologija, veterina, farmacija).

**VII2 podnivo**

* Diploma magistarskih studija (master) akademskih ili primijenjenih nauka (u trajanju 4+1, 3+1+1, 3+2 i 3+1+1+2), u skladu sa Bolonjskim principima.

**VII 3 podnivo**

* Diploma magistra nauka stečena prije uvođenja Bolonjskih principa

**VIII nivo**

* Diploma doktora nauka

**Alternativa 1 za član 8 za nivoe VI, VII i VIII**

**VI nivo**

**Podnivo VI1**

 Diplome Bečelor

**Podnivo VI2**

 Diplome osnovnih studija stečene prije uvođenja Boljonskih principa i diplome Specijaliste stečene u skladu sa Bolonjskim principima

**VII nivo**

 Master diplome stečene u skladu sa Bolonjskim principima

 Diplome magistra nauka stečene prije uvođenja Bolonjskih principa

 Diplome iz oblasti regulisanih profesija

**VIII nivo**

 Diploma doktora nauka

**Tip kvalifikacije**

**Član 10**

Tipovi kvalifikacije su:

* kvalifikacija nivoa obrazovanja (referentni nivo) i
* stručna kvalifikacija.

Kvalifikacija nivoa obrazovanja se stiče završetkom obrazovnog programa i dostizanjem potrebnog obima kvalifikacije, nakon propisane provjere i dobijanjem dokaza o stečenom nivou obrazovanja, odnosno jedne ili više kvalifikacija, u skladu sa posebnim propisom.

Stručna kvalifikacija se stiče završetkom dijela obrazovnog programa (modul, kurs), završetkom posebnog programa obrazovanja odraslih i nakon provjere znanja, za dostizanje potrebnog obima kvalifikacije (nije dovoljnog obima da se zadovolje zahtjevi za ukupni,cijeli obrazovni nivo) i dobijanjem dokaza o stečenoj stručnoj kvalifikaciji.

**Vrste isprava**

**Član 11**

Svjedočanstvo je dokaz o završenom osnovnom obrazovanju i stečenoj kvalifikaciji nivoa obrazovanja I.

Diploma je dokaz o stečenoj kvalifikaciji nivoa obrazovanja.

Sertifikat odnosno potvrda ili uvjerenje je dokaz o stečenoj stručnoj kvalifikacija ili dijelu kvalifikacije.

Isprave iz st. 1, 2 i 3 ovog člana izdaju se u skladu sa posebnim propisom iz oblasti obrazovanja.

**Obim kvalifikacije**

**Član 12**

Obim kvalifikacije se određuje brojem kredita.

Jedinici učenja, predmetu, modulu, odnosno programu dodjeljuje se određeni broj kredita.

Najmanji broj kredita, koji se dodjeljuje u smislu stava 2 ovog člana, ne može biti manji od 2 (dva).

Obim kvalifikacije nivoa obrazovanja određuje se najmanjim brojem kredita (za jednu godinu učenja 60 ECTS u formalnom obrazovanju).

**Svrstavanje**

**Član 13**

Kvalifikacije u CKO svrstavaju se po:

* tipovima,
* nivoima,
* sektorima, i
* obimu.

**Sektori kvalifikacija**

**Član 14**

U zavisnosti od područja djelatnosti kvalifikacije se svrstavaju po sektorima kvalifikacija.

Sektori sadrže podsektore, oblasti i podoblasti.

Sektori kvalifikacija su:

 Obrazovanje i osposobljavanje

* Humanistika i umjetnost;
* Prirodne nauke;
* Društvene nauke;
* Inženjerstvo, proizvodne tehnologije (koji obuhvata mašinstvo i obradu metala, elektrotehniku i automatizaciju, metalurgiju, rudarstvo i geologiju i drugo);
* Građevinarstvo i uređenje prostora;
* Ekonomija, trgovina i pravo;
* Poljoprivreda, prehranai veterina;
* Zdravstvo i socijalna zaštita;
* Turizam, ugostiteljstvo;
* Saobraćaj i logistika;
* Usluge; i
* Interdisciplinarna područja.

**Alternativa**

Sektori kvalifikacija su:

1. Obrazovanje i osposobljavanje;
2. Humanistika i umjetnost;
3. Prirodne nauke;
4. Društvene nauke;
5. Inženjerstvo i proizvodne tehnologije (koji obuhvata mašinstvo i obradu metala, elektrotehniku i dr.);
6. Informaciona tehnologija;
7. Saobraćaj i komunikacije;
8. Rudarstvo, metalurgija i hemijska industrija;
9. Građevinarstvo i uređenje prostora;
10. Ekonomija, trgovina i pravo;
11. Poljoprivreda, prehranai veterina;
12. Zdravstvo i socijalna zaštita;
13. Turizam, ugostiteljstvo;
14. Usluge; i
15. Interdisciplinarna područja.

**III Crnogorski kvalifikacioni sistem**

**1. Organi i tijela**

**Član 15**

Organi i tijela nadležni za razvijanje, provjeru, usvajanje, priznavanje i svrstavanje kvalifikacija u CKO su:

* ministarstvo nadležno za poslove prosvjete i nauke;
* ministarstvo nadležno za poslove rada;
* Centar za stručno obrazovanje;
* Zavod za školstvo;
* Ispitni centar;
* obrazovne ustanove/organizatori obrazovanja;
* MONSTAT;
* Savjet za kvalifikacije;
* nadležni savjeti; i
* sektorske komisije.

**2. Savjet za kvalifikacije**

**Struktura**

**Član 16**

Radi unapređivanja sistema kvalifikacija i svrstavanja kvalifikacija u CKO, Vlada Crne Gore osniva Savjet za kvalifikacije.

Savjet za kvalifikacije se bira na period od četiri godine.

Savjet za kvalifikacije čini najmanje 11 članova, koji se imenuju na prijedlog ovlašćenih predlagača:

* ministarstva nadležnog za prosvjetu i nauku;
* ministarstva nadležnog za poslove rada;
* univerziteta;
* Zavoda za zapošljavanje;
* Privredne komore;
* Reprezentativnog udruženje poslodavaca;
* Reprezentativne organizacije sindikata prosvjete; i
* Centra za stručno obrazovanje.

Predsjednik Savjeta za visoko obrazovanje i predsjednik Nacionalnog savjeta za obrazovanje su članovi Savjeta za kvalifikacije.

Savjet za kvalifikacije donosi odluke većinom glasova od ukupnog broja članova.

Aktom o osnivanju Savjeta za kvalifikacije bliže se utvrđuje sastav, broj članova, način rada i donošenja odluka i druga pitanja od značaja za rad Savjeta.

Sredstva za rad Savjeta za kvalifikacije obezbjeđuju se iz Budžeta Crne Gore.

Organizacija i način rada Savjeta za kvalifikacije bliže se uređuju poslovnikom o radu.

**Član Savjeta**

**Član 17**

Član Savjeta za kvalifikacije ima:

- najmanje visoko obrazovanje;

- najmanje pet godina rada u stručnoj, odnosno naučnoj oblasti; i

- iskustvo u razvoju sistema kvalifikacija.

Član Savjeta za kvalifikacije može biti ponovo imenovan.

Članovi Savjeta za kvalifikacije imaju pravo na naknadu za rad u skladu sa odlukom o osnivanju.

**Nadležnost**

**Član 18**

Savjet za kvalifikacije:

* donosi odluku o svrstavanju kvalifikacija u CKO;
* predlaže nadležnoj instituciji razvoj i unapređenje kvalifikacija;
* donosi odluku o usklađivanje postojećih kvalifikacija sa CKO-om;
* prati razvoj CKO kao cjeline;
* usvaja metodološka dokumenta, utvrđuje bliže kriterijume za imenovanje članova sektorskih komisijadonosi uputstvo o radu sektorskih komisija;
* daje smjernice o radu sektorskih komisija i odlučuje o njihovim prijedlozima;
* stara se o usklađivanju rada sektorskih komisija;
* odlučuje o definisanju podsektora, oblasti i podoblasti u okviru sektora kvalifikacija, na prijedlog sektorskih komisija;
* razmatra i usvaja izvještaje o radu sektorskih komisija; i
* podnosi Vladi Crne Gore izvještaj o radu i dr.

Nacionalni savjet za obrazovanje i Savjet za visoko obrazovanje donose odluku o vrednovanju obrazovnih, odnosno studijskih programa po sektorima kvalifikacija.

Odluku o vrednovanju programa stručnih kvalifikacija u sektorima, iz stava 2 ovog člana, donosi Savjet za kvalifikacije.

Svrstavanje kvalifikacija u CKO vrši se u skladu sa odgovarajućim metodološkim dokumentima, koje usvaja Savjet za kvalifikacije.

Administrativno-tehničke poslove za Savjet za kvalifikacije obavlja ministarstvo nadležno za poslove prosvjete i nauke.

**Alternativa za alineju 6**

Sektorske komisije imenuje Vlada Crne Gore

**3.Sektorska komisija**

**Struktura**

**Član 19**

Za svaki sektor Savjet za kvalifikacije imenuje komisiju za kvalifikacije (u daljem tekstu: **sektorska komisija).**

 Sektorska komisija imenuje se na period od četiri godine.

Sektorska komisija ima najmanje sedam članova.

Članovi sektorske komisije, po pravilu, su:

* predstavnik nadležnog ministarstva;
* predstavnik poslodavaca, kojeg predlaže Privredna komora;
* predstavnik reprezentativnog udruženje poslodavaca;
* predstavnik reprezentativnog udruženja zaposlenih odgovarajućeg sektora kvalifikacija;
* predstavnik univerziteta, odnosno samostalne ustanove visokog obrazovanja,
* predstavnik Centra za stručno obrazovanje, odnosno Zavoda za školstvo ili druge obrazovne institucije;
* predstavnik ministarstva nadležnog za poslove prosvjete; i
* predstavnik odgovarajućeg tijela nadležnog za regulisane profesije (advokatska, inženjerska, ljekarska komora i dr.)

Član sektorske komisije ima:

* visoko obrazovanje, odnosno odgovarajuću stručnu kvalifikaciju;
* najmanje pet godina rada u svojoj stručnoj, odnosno naučnoj oblasti;
* poznavanje sistema kvalifikacija; i
* druge uslove propisane kriterijumima Savjeta za kvalifikacije.

**Nadležnosti**

**Član 20**

Sektorska komisija u svom sektoru kvalifikacija:

* analizira stanje i tendencije na tržištu rada;
	+ predlaže kvalifikacije za sektor, odnosno podsektor kvalifikacija za nivoe od I do VIII Savjetu za kvalifikacije;
* analizira postojeće kvalifikacije;
* identifikuje odnosno definiše potrebe za svim tipovima (vrstama) kvalifikacija, u skladu sa potrebama tržišta rada i društva u cjelini;
* razmatra prijedloga za uvođenje novih kvalifikacija;
* predlaže prioritete u razvoju novih i izmjene, odnosno dopune postojećih kvalifikacija;
* daje osnovni profil /opis  kvalifikacije;
* daje mišljenje o usklađenost standarda zanimanja i ispitnog kataloga;
* promoviše sektor kvalifikacija i mogućnosti zapošljavanja u istom; i
* druge poslove, u skladu sa aktom o imenovanju.

Adminstrativno-tehničke poslove za sektorske komisije obavlja ministarstvo nadležno za poslove prosvjete i nauke.

Sredstva za rad sektorskih komisija obezbjeđuju se u Budžetu Crne Gore.

**4. Kodiranje/šifriranje kvalifikacija**

**Referentni kod**

**Član 21**

Kvalifikacija u CKO se kodiraju prema tipu, obimu, nivou, sektoru.

Svakoj kvalifikaciji se dodjeljuje referentni kod, u skladu sa stavom 1 ovog člana.

Na osnovu dodijeljenog referentnog koda kvalifikacija se unosi u informacioni sistem.

Način dodjeljivanja referentnog koda kvalifikacije utvrđuje se u skladu sa metodološkim dokumentom, kojeg donosi Savjet za kvalifikacije.

Postupke dodjeljivanja i unošenja referentnog koda u informacioni sistem uređuje MONSTAT u skladu sa svojim aktom.

**5. Razvoj kvalifikacija**

**Član 22**

Po odluci nadležnog savjeta Centar za stručno obrazovanje i Zavod za školstvo razvijaju kvalifikacije od I do V nivoa.

Programe za sticanje kvalifikacije od VI do VIII nivoa obrazovanja razvijaju ustanove visokog obrazovanja i dostavljaju na postupak akreditacije Savjetu za visoko obrazovanje.

Stručne kvalifikacije od VI do VIII nivoa razvijaju ustanove visokog obrazovanja na prijedlog odgovarajućih sektorskih komisija i podnose Savjetu za kvalifikacije na konačno vrednovanje.

Procedure razvoja kvalifikacija iz st. 1,2 i 3 ovog člana, uređuju se posebnim propisima za određeni sektor kvalifikacije.

**6. Obezbjeđivanje i unapređivanje kvaliteta**

**Član 23**

Utvrđivanje standarda i procedure obezbjeđivanja i unapređivanje kvaliteta sprovode se u skladu sa posebnim propisima koji uređuju:

* vrednovanje kvalifikacije;
* akreditaciju i licenciranje i ocjenu obrazovne ustanove, odnosno organizatora obrazovanja;
* nastavu/učenje;
* ocjenjivanje učenika, odnosno polaznika;
* akreditaciju nadležnih tijela;
* izdavanje sertifikata;
* evaluaciju; i
* javno objavljivanje.

**Pojmovnik**

**Član 24**

**Kvalifikacija** je ishod procesa provjere i vrednovanja, koja se dobija kada nadležna institucija utvrdi da je lice postiglo ishode učenja, u skladu sa postavljenim standardima.

**Stručna kvalifikacija** je formalno priznata stručna osposobljenost na određenom nivou zahtjevnosti, zasnovana na standardu zanimanja. Potvrđuje se sertifikatom, omogućava uključivanje na tržište rada i može biti uvažena u nastavku obrazovanja i sticanju kvalifikacije nivoa obrazovanja.

**Ishodi učenja** su iskazi kojima se potvrđuje što osoba zna, razumije i sposobna je da uradi na kraju procesa učenja, bez obzira na način učenja, a definisani su kroz znanje, vještine i kompetencije.

**Opisi nivoa** su mjerljivi pokazatelji složenosti znanja, vještina i kompetencija koje je lice steklo učenjem i dokazalo nakon postupka učenja.

**Znanje** označava skup stečenih i povezanih informacija koje su rezultat učenja. To je skup podataka, načela, teorija i praksi koje su povezane sa područjem rada ili učenja. U kvalifikacionom okviru znanje je opisano kao teorijsko i/ili činjenično.

**Vještine** obuhvataju sposobnosti primjene znanja u rješavanju zadataka i problema. U kvalifikacionom okviru vještine su opisane kao kognitivne ili praktične.

**Kompetencije** supokazane sposobnosti upotrebe znanja i vještina, kao i lične, socijalne i/ili metodolioške sposobnosti u radnom ili okruženju učenja. U CKO kompetencije se određuju na osnovu samostalnosti i odgovornosti.

**Kreditni sistem** za visoko obrazovanje usklađen je sa Evropskim transferom kredita (ECTS).

**Modul (kurs)** je dio (organizacioni, programski) **u obrazovnom, odnosno studijskom programu, k**oji može biti komponenta kvalifikacije i koji se sastoji od usaglašenog seta znanja, vještina i kompetencija, koje mogu biti provjerene i vrednovane.

**Kredit ishoda učenja (kredit, kreditna tačka)** je set ishoda učenja pojedinca koji se može provjeriti i može biti prenosiv na druge programe ili kvalifikacije. To je mjerna jedinica za vrednovanje rada koju treba da ostvari pojedinac radi postizanja ciljeva.

**Transfer kredita** je proces kroz koji ishodi učenja postignuti u jednom kontekstu mogu biti uvaženi u drugom kontekstu. Zasniva se na procesima provjere, potvrđivanja i priznavanja.

**IV Prelazne odredbe**

**Priznavanje kvalifikacija**

**Član 25**

Kvalifikacije i stepeni stručne spreme stečeni, odnosno priznati po ranijim propisima, priznaju se i po ovom zakonu.

**Izjednačavanje**

**Član 26**

Ranije stečeni stepeni stručne spreme izjednačavaju se sa odgovarajućim kvalifikacijama i nivoima obrazovanja:

* diploma magistra nauka sa diplomom VII nivoa, odnosno sa VII 3 podnivoom CKO-a;
* diploma sedmog stepena stručne spreme sa diplomom VII nivoa, odnosno VII 1 podnivoom CKO-a; i
* diploma VI stepena stručne spreme sa V nivoom CKO-a.

**Alternativa 1**

**Ranije stečeni stepeni stručne spreme i kvalifikacije priznaju se u skladu sa ovim zakonom.**

**Nivo obrazovanja, odnosno stručna kvalifikacija stečeni u skladu sa Zakonom o gimnaziji, Zakonom o osnovnom obrazovanju i Zakonom o stručnom obrazovanju („Službeni list RCG“, broj 64/02, 31/05, i „Službeni list CG“, br. 60/06, 49/07 i 45/10), Zakonom o nacionalnim stručnim kvalifikacijama (Službeni list CG“, broj 80/08)i sa Zakonom o visokom obrazovanju („Službeni list RCG“, broj 45/10) svrstavaće se u CKO u skladu sa ovim zakonom.**

**Rok za donošenje propisa**

**Član 27**

Metodološka dokumenta za svrstavanje kvalifikacija u CKO i drugi propisi, dodjeljivanje referentnog koda donijeće se u roku od šest mjeseci od dana stupanja na snagu ovog zakona.

**Usklađivanje**

**Član 28**

Nadležne ustanove, organizacije i tijela dužne su da usklade rad i organizaciju u roku od godinu dana od dana stupanja na snagu ovog zakona.

**Prestanak važenja**

**Član 29**

Stupanjem na snagu ovog zakona prestaju da važe odredbe čl. 29 i 30 stav 2 Zakona o nacionalnim stručnim kvalifikacijama („Službeni list Crne Gore“, br. 80/08).

**Završna odredba**

**Član 30**

Ovaj zakon stupa na snagu osmog dana od dana objavljivanja u „Službenom listu Crne Gore“.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tabela 1**

**Nivoi i podnivoi i tipovi kvalifikacija Crnogorskog kvalifikacionog okvira**

|  |  |  |  |  |  |
| --- | --- | --- | --- | --- | --- |
| **Nivoi** | **Podnivoi** | **Kvalifikacija nivoa obrazovanja** | **Krediti** | **Stručna kvalifikacija** | **Krediti** |
| **VIII** |  | Doktori nauka | 180 ECTS |  |  |
| **VII** | **VII 3** | Diplome magistara nauka stečene prije uvođenja Bolonjskih principa (do 2004) |  |  |  |
| **VII 2** | Diploma mastera | 240 ECTS |  |  |
| **VII 1** | Diplome prije uvođenja Bolonjskih principa (do 2004)diplome specijalistediplome iz oblasti medicine, veterine, stomatologije i farmacije | 240 – 360 ECTS |  |  |
| **VI** | **VI2** | Diploma Bečelor u četvorogodišnjem trajanju | 240 ECTS |  |  |
| **VI1** | Diploma Bečelor u trogodišnjem trajanju | 180 ECTS |  |  |
| **V** | **V** |  | Više stručno obrazovanje(i diplome stečene u CG prije Bolonj.prin.u okviru univerzitetskog obrazovanja) | 120 ECVET | Posebni programi obrazovanja i osposobljavanja | Min 2 ECVET |
| Moduli | Min 2 ECVET |
| **IV** | **IV2** |  | Majstorski ispit | 60 ECVET |  |  |
| **IV1** | Opšte srednje obrazovanje - gimnazija | Srednje stručno obrazovanje u trajanju od četiri godine | 240 ECVET | Posebni programi obrazovanja i osposobljavanja | Min 2 ECVET |
| Moduli | Min 2 ECVET |
| **III** |  |  | Srednje stručno obrazovanje u trajanju od tri godine | 180 ECVET | Posebni programi obrazovanja i osposobljavanja | Min 2 ECVET |
| Moduli | Min 2 ECVET |
| **II** |  |  | Niže stručno obrazovanje[[1]](#footnote-2) | 120 ECVET | Posebni programi obrazovanja i osposobljavanja |  |
| **I** | **I2** | Osnovna škola |  | Programi radnog osposobljavanja |   |
| **I1** | Bez završene osnovne škole[[2]](#footnote-3) |  | Programi radnog osposobljavanja |  |

**Tabela 2**

**Prijedlog 1: Član 8 stav 2 Alternativa 1**

|  |  |  |  |  |  |
| --- | --- | --- | --- | --- | --- |
| **Nivoi** | **Podnivoi** | **Kvalifikacija nivoa obrazovanja** | **Krediti** | **Stručna kvalifikacija** | **Krediti** |
| **VIII** | **VIII** | Doktori nauka |  |  |  |
| **VII** |  | Diplome iz oblasti medicine |  |  |  |
| Stari masteri |  |  |  |
| Novi masteri |  |  |  |
| **VI** | **VI2** | Stare diplome, diplome specijalista | 180-240 ECTS |  |  |
| **VI1** | Bečelor | 180-240 ECTS |  |  |
| **V** | **V** |  | Više stručno obrazovanje | 120 ECVET | Posebni programi obrazovanja i osposobljavanja | Min 2 ECVET |
| Moduli | Min 2 ECVET |
| **IV** | **IV2** |  | Majstorski ispit | 60 ECVET |  |  |
| **IV1** | Opšte srednje obrazovanje - gimnazija | Srednje stručno obrazovanje u trajanju od četiri godine | 240 ECVET | Posebni programi obrazovanja i osposobljavanja | Min 2 ECVET |
| Moduli | Min 2 ECVET |
| **III** |  |  | Srednje stručno obrazovanje u trajanju od tri godine | 180 ECVET | Posebni programi obrazovanja i osposobljavanja | Min 2 ECVET |
| Moduli | Min 2 ECVET |
| **II** |  |  | Niže stručno obrazovanje[[3]](#footnote-4) | 120 ECVET | Posebni programi obrazovanja i osposobljavanja |  |
| **I** | **I2** | Osnovna škola |  | Programi radnog osposobljavanja |  |
| **I1** | Bez završene osnovne škole[[4]](#footnote-5) |  | Programi radnog osposobljavanja |  |

**Tabela 3**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **Prikaz kvalifikacija u skladu sa Evropskim kvalifikacionim okvirom** |
| **Nivoi** | **Podnivoi** | **Kvalifikacija nivoa obrazovanja** |
|  **VIII** |  | **Doktori nauka** |
| **VII** | **VII 3** | **Diplome magistara nauka stečene prije uvođenja Bolonjskih principa (do 2004)** |
| **VII 2** | **Diploma mastera** |
| **VII 1** | **Diplome prije uvođenja Bolonjskih principa (do 2004)****Diplome specijaliste****Diplome iz oblasti medicine, veterine, stomatologije i farmacije** |
| **VI** | **VI2** | **Diploma Bečelor u četvorogodišnjem trajanju** |
| **VI1** | **Diploma Bečelor u trogodišnjem trajanju** |
| **V** |  | **Više stručno obrazovanje****(i diplome stečene u CG prije Bolonj.prin.u okviru univerzitetskog obrazovanja)** |
| **IV** | **IV2** | **Majstorski ispit** |
| **IV1** | **Opšte srednje obrazovanje - gimnazija** | **Srednje stručno obrazovanje u trajanju od četiri godine** |
| **III** |  | **Srednje stručno obrazovanje u trajanju od tri godine** |
| **II** |  | **Niže stručno obrazovanje[[5]](#footnote-6)** |
| **I** | **I2** | **Osnovna škola** |
| **I1** | **Bez osnovne škole** |

 |

|  |
| --- |
| **Važeći prikaz kvalifikacija (prije prihvatanja Evropskog kvalifikacionog okvira)** |
| **Stepen stručne spreme** | **Stepen** | **Kvalifikacija nivoa obrazovanja** |
| **VIII** |  | **Doktori nauka** |
| **VII** | **VII 2** | **Postdiplomske studije, akademsko zvanje magistra nauka ili umjetnosti** |
| **VII 1** | **Završene studije na fakultetu, visokoj školi ili akademiji** |
| **VI** | **VI2** | **Završen VI/2 obrazovni program** |
| **VI1** | **Viša škola VI/1 stepen ili I stepen studija na fakultetu** |
| **V** |  | **Jednogodišnje spec. obrazovanje nakon srednjeg obrazovanja ili petogodišnje srednje obrazovanje** |
| **IV** |  | **Opšte srednje obrazovanje - gimnazija** | **Srednje stručno obrazovanje u trajanju od četiri godine** |
| **III** |  | **Srednje stručno obrazovanje u trajanju od tri godine** |
| **II** |  | **Niže stručno obrazovanje** |
| **I** |  | **Osnovna škola** |

 |

1. Kvalifikaciju nivoa obrazovanja II može steći i lice koje je završilo najmanje sedmi razred osnovne škole, a redovno je pohađalo nastavu do 15. godine života [↑](#footnote-ref-2)
2. Završen najmanje prvi ciklus osnovne škole ili program funkcionalnog opismenjavanja [↑](#footnote-ref-3)
3. Kvalifikaciju nivoa obrazovanja II može steći i lice koje je završilo najmanje sedmi razred osnovne škole, a redovno je pohađalo nastavu do 15. godine života [↑](#footnote-ref-4)
4. Završen najmanje prvi ciklus osnovne škole ili program funkcionalnog opismenjavanja [↑](#footnote-ref-5)
5. Kvalifikaciju nivoa obrazovanja II može steći i lice koje je završilo najmanje sedmi razred osnovne škole, a redovno je pohađalo nastavu do 15. godine života [↑](#footnote-ref-6)